48 



Jahresbericht der Schles. Gesellschaft für vaterl. Cultur. 



Bouche fait honteuse requeste. 



Combien que Desir amonneste 



De poursuir l'amoureuse queste, 160 



Honneur n'en cloit pas estre hors, 



Et mieulx vauldroit lesser la queste 



Que faire chose deshonneste 



Dont la flame demeure ou corps. 



D'autre part semble, par honneur, 165 



Qu'on peut pourchasser son bon eur 



Par moiens fondez en raison, 



Et n'y a point de deshonneur 



A procurer de bon donneur, 



A donner, quant il est saison, 170 



Le cueur. Donc qui est en prison, 



En douloureuse marrison, 



Languissant sans nulle desserte, f. 74 v 



Peut bien demander garison 



De ses douleurs sans mesprison, 175 



Par semblant et voie couverte. 



Et en semblant ne peut souffire 



Le cueur, qui des membres est sire, 



Et pour esmouvoir et contraindre 



La main de la Complaincte, escripre, 180 



Ou la bouche doulcement dire 



Son piteux cas, sans honte craindre. 



II n'est pas saison de soy faindre, 



Quant on se sent si fort estraindre, 



Que l'ardant flame l'art et bruit, 185 



Car qui ne la sauroit estaindre, 



On n'y pourroit apres actaindre 



Que le corps ne fust tout destruit. 



Iray je ? — Vraiement, non (Hs. si) feray, 

 •Car je croy que je n'oseray. 190 



Ce seroit honte a une femme: 

 Se je m'y vois, je me mectray 

 En voie et dangier d'estre infame. 

 Arnours veult que femme soit dame 

 Et que 1'omme de cueur et d'ame 195 

 La serve, prise, honnore et doubte. 

 ■Sy me seroit doncques grant blasme 

 D'estre serve; mais l'ardant flame 

 Tant m'estraint que je n'y voy goute. 



Le fol. 

 Saint Mor, eile a pis que lagoute! f.75r 200 

 Je croy qu'elle vouldroit le masle. 

 Que feussions nous en une male, 

 Nous deux ensemble mis en serre, 



Je feroie cesser la guerre 



Qui met tel broullis en son venire! 205 



Que cuidez vous? qu'ele a chault entre 



Les cuisses et la boudinete! 



Helas! la pouvre godinete! 



Par Dieu, j'ay pitie de son fait: 



Elle a plus de cent raisons fait: 210 



N'öez vous point comme eile argue 



Pro et contra, puis redargue 



Et ne scet le quel des deux prendre? 



Par Dieu, s' eile me veult entendre, 



Maintenant je la gueriray. 215 



Echo. 

 Quant j'ay bien tout considere, 

 Ja mais heure ne cesseray 

 Qu'il n'ait sceue ma voulente. 

 Le semblant faire lesseray; 

 S'il ne souffist, je lui diray. 220 



Puis que rnon cueur en est tente 

 Et je luy ay mon fait compte, 

 Je presume de sa bonte 

 Qu'il ne m'en piisera ja mains, 

 Car amours m'en ont incite 225 



Et contraint par neccessite. f. 75 v 



Je y doy obei'r soir et mains. 



Se je fais trop haulte entreprise, 



Je n'en doy pas estre reprise, 



Veue la fin a quoy je tens, 230 



Car j'ay la gracl'euse emprise 



Pour le salut de mon cueur prise, 



Car pour le bien que j'en actens 



Riens que tout honneur n'y entens. 



Les moiens sont clers et parens, 235 



Conduiz par espoir de valoir. 



En doit estre chascun contens, 



Sans mectre noise ne contens, 



Pour faire plus mon cueur douloir. 



Le fol. 



Par ma foy, eile a bon vouloir 240 



De le tenir a son plaisir 



Et ensuivir le fol desir, 



Qui tant en sa pance bourboille! 



Aussi n'est ce pas de mervoille; 



Celuy cloit bien mourir de fain 245 



Qui n'ose demander du pain 



A cellui qui le peut donner; 



Et sans longuement sermonner, 



Quant une femme est amoureuse, 



